Auksinis berniukas (filmas)

Auksinis berniukas () – 2014 m. Italijoje sukurta drama.

 Turinys 

Davidas – nuo vaistų priklausomas nevykęs rašytojas, kurio apsakymų nesiima spausdinti nei vienas leidinys, todėl jis priverstas uždarbiauti kurdamas reklamas. Kuomet avarijoje žūna jo tėvas, kurio autoritetas vaikiną visą laiką slėgė, draudimo kompanija iškelia versiją, jog tai buvo savižudybė, todėl Davido motinai nepriklauso visa draudimo suma. Negana to, Davido mergina Silvija dar niekaip nenutraukia santykių su ankstesniu vaikinu, su kuriuo kartu praleido 5 metus, o motina papasakoja, kad tėvas greičiausiai turėjo meilužę Liudoviką – amerikiečių kilmės aktorę ir leidėją, kuri užkalbino Davidą per laidotuves ir pasiūlo jiems susitikti. Iš jos Davidas sužino, kad tėvas rašė knygą, kurią ji ketino išleisti ir dabar prašo rasti rankraštį. Nors jis ir atsisako padėti, tačiau pats imasi paieškų. Radęs tėvo užrašus, Davidas įsitikina, kad nors išoriškai jiedu nesutarė ir jis niekada nejautė jo palaikymo, iš tiesų tėvas jį mylėjo ir vertino sūnaus pasiekimus. jis vėl pradeda jausti pagarbą tėvui ir viskam, ką šis darė. Davidas ima elgtis kaip tėvas, rengtis kaip jis ir galiausiai – rašyti romaną, kurį pateikia Liudovikai kaip tėvo kūrinį. Teisindamasis, kad failai kompiuteryje užkoduoti, todėl negalima perskaityti viso rankraščio iš karto, jis suintriguoja moterį, o pats nustoja vartoti vaistus, kad galėtų rašyti. Kūrinys išeina puikus, tačiau Davidui pakrinka nervai ir jis atsiduria psichiatrinėje ligoninėje. Knyga, kuri pristatoma kaip jo tėvo, pelno vieną prizą po kito, leidžiama užsienio kalbomis. Silvija išteka už buvusio draugo, o Davidas net ir pasveikęs nenori išeiti iš ligoninės…

 Pagrindiniai aktoriai 
 Aktorius – vaidmuo
 Riccardo Scamarcio – Davidas
 Sharon Stone – Liudovika
 Christina Capotondi – Silvija
 Giovanna Ralli – Davido motina
 Lucia Rossi – Beatričė
 Christian Stelluti – Valteris
 Osvaldo Ruggieri – Bepe
 Tommaso Ragno – Liudovikos vyras
 Valeria Marini

 Apdovanojimai 
ApdovanojimasKategorijaAsmuoRezultatas FICE geriausias aktorius Riccardo Scamarcio  Nastro d‘Argento geriausia antrojo plano aktorė Giovanna Ralli  geriausias kompozitorius Raphael Gualazzi  geriausia daina  Monrealio filmų festivalis geriausias scenarijus Pupi Avati Grand Prix apdovanojimas 

Kategorija:2014 filmai
Kategorija:Italijos filmai
Kategorija:Dramos